Diari Oficial de la Generalitat Valenciana


Sumari del DOGV 8300, del 22-05-2018 (2018/4431)

Informació pública de la sol·licitud d'autorització administrativa prèvia, autorització de construcció i declaració, en concret, d'utilitat pública, corresponent a la nova subestació transformadora en 220/132 kV denominada ST Castalla, situada en el terme municipal de Castalla, província d'Alacant. Expedients ATASCT/2017/101/03 i ATASCT/2017/102/03.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8300

Data del DOGV
:   22-05-2018

Secció del DOGV
:   V. ANUNCIS - C) ALTRES ASSUMPTES

Número del document
:   2018/4431


Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Anunci

Informació pública de la sol·licitud d'autorització administrativa prèvia, autorització de construcció i declaració, en concret, d'utilitat pública, corresponent a la nova subestació transformadora en 220/132 kV denominada ST Castalla, situada en el terme municipal de Castalla, província d'Alacant. Expedients ATASCT/2017/101/03 i ATASCT/2017/102/03. [2018/4431]  
  
Als efectes previstos en l'article 9 del Decret 88/2005, de 29 d'abril, pel qual s'estableixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, en l'article 144 del Reial decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica, se sotmet a informació pública la sol·licitud d'autorització administrativa prèvia i declaració en concret d'utilitat pública de la instal·lació elèctrica que s'indica:  
  
Peticionaris:  
- Red Eléctrica de España, SAU: instal·lacions de transport (ATASCT/2017/102/03)  
- Iberdrola Distribución Eléctrica, SAU: instal·lacions de distribució (ATASCT/2017/101/03)  
Pressupost: 6 095 427,67 -  
Emplaçament: polígon 1, parcel·la 199 en la zona coneguda com Turria del terme municipal de Castalla, província d'Alacant.  
  
Documents sotmesos a informació pública:  
- Projecte. Denominació: nova subestació transformadora de 220/132 kV ST Castalla.  
- Relació de béns i drets afectats  
  
Els projectes seran exposats per a consulta pública en la següent adreça electrònica: http://www.indi.gva.es/web/energia/inicio, en castellà i http://www.indi.gva.es/va/web/energia/inicio, en valencià, en l'apartat «Informació pública», disponibles l'endemà de la publicació.  
  
El que es fa públic per a coneixement general i perquè totes aquelles persones físiques o jurídiques que es consideren afectades en els seus drets puguen examinar la documentació relacionada en l'adreça electrònica indicada o presencialment en el Servei Territorial d'Indústria i Energia, situat al C/ Churruca, 29 d'Alacant, així com dirigir a l'esmentat servei territorial les al·legacions que es consideren oportunes en el termini de VINT DIES comptats a partir de l'endemà de la publicació d'aquest anunci, les quals es podran presentar via telemàtica a través de la seu electrònica de la Generalitat, accedint a l'enllaç següent http://www.gva.es/es/inicio/procedimientos'id\_proc=18692&version=amp, o, per qualsevol dels mitjans indicats en l'article 16 de la Llei 39/2015, d'1 d'octubre, del procediment administratiu comú de les administracions públiques.  
La incompareixença en aquest tràmit no impedirà a les persones interessades interposar els recursos procedents contra la resolució definitiva del procediment.  
  
Alacant, 18 d'abril de 2018.- El cap del Servei Territorial d'Indústria i Energia: Matías Pablo Mas Gisbert.